cyanic-selkie/wikianc huggingface dataset:
சபரிமலை அய்யப்பன் கோயிலுக்குள் பெண்கள் நுழைவு
உயிரிழப்புகள்
உச்சநீதிமன்றத் தீர்ப்பினால் அனைத்து வயது பெண்களும் கோவிலுக்குள் வருவதைக் கண்டித்து 2018 அக்டோபரில் ராமகிருஷ்ணன் என்ற குருசாமி தற்கொலை செய்து கொண்டார். 2019 ஜனவரியில் மாநிலம் முழுவதும் இந்து அமைப்பினர் செய்த தீவிரமாக போராட்டத்தில் பாஜக கட்சியைச் சேர்ந்த ஒருவர் இறந்தார்.
பெண்கள் நுழைவு
உச்சநீதிமன்றம் இத்தீர்ப்பு வழங்கி 95 நாட்களுக்குப் பின்னர் 50 வயதுக்குக்கும் குறைந்த இரு பெண்கள், 2019 ஜனவரி 2, புதன்கிழமையன்று அதிகாலை 3.30 மணியளவில் காவற்துறையினரின் பாதுகாப்போடு சபரிமலை கோவிலுக்குள் சென்று வழிபட்டனர் இவ்விருவரில் ஒருவர் கோழிக்கோடு மாவட்டம் கோயிலாண்டியைச் சேர்ந்தவர்; மற்றொருவர் மலப்புரம் மாவட்டம் அங்காடிபுரத்தைச் சேர்ந்தவர். இவ்விருவரும் ஏற்கனவே திசம்பர் 24 ஆம் தேதியன்று சபரிமலை கோவிலுக்குள் செல்ல முயன்று தடுத்து நிறுத்தப்பட்டவர்கள் ஆவர். அவ்விருவரும் இக்கோவிலுக்குள் சென்று வழிபடாமல் ஊர் திரும்புவதில்லை என்ற உறுதியுடன் ரகசியமாக ஒரு இடத்தில் தங்கியிருந்ததாக கூறப்படுகிறது.
இவ்விரு பெண்களும் சென்று அய்யப்பனை வழிபட்டதைக் கேரள முதலமைச்சர் உறுதி செய்ததுடன் கோவிலுக்குச் சென்று வழிபடுவதற்குப் பாதுகாப்புக்கோரும் எல்லோருக்கும் உதவுவது காவற்துறையின் கடமை என்றும் குறிப்பிட்டுள்ளார்.
மேற்கோள்கள்
பகுப்பு:இந்து சமயமும் பாலினமும் பகுப்பு:இந்து சமயமும் வன்முறையும்
கங்கை அமரன் நீரடி நீச்சல் பிரிவு
கங்கை அமரன் நீரடி நீச்சல் பிரிவு கடற்புலிகளின் ஒரு சிறப்புப் படையணி. சிறப்பு உபகரணங்களின் உதவியுடன் கடலுக்கு அடியில் நீந்திச் சென்று கடல் கலங்களை அல்லது வேறு இலக்குகளைத் தாக்குவதே இந்த அணியின் செயற்பாடு. ஆங்கிலத்தில் இத்தகைய படையணியை Frogman என அழைப்பர். இவர்களைத் தமிழில் தவளைமனிதர் எனலாம்.
இந்தப் படையணி லெப். கேணல் கங்கை அமரனின் பெயரைத் தாங்கியது. இவரே கடற்புலிகளின் நீரடி நீச்சற்பிரிவினை வழிநடத்தியவர். கங்கை அமரன் 2001 ஆண்டு இலங்கைப் படையின் ஆழ ஊடுருவும் பிரிவால் கொல்லப்பட்டார்.
மே 09, 2008 அன்று கங்கை அமரன் நீரடி நீச்சல் பிரிவு ஏ-520 துருப்புக்காவி-விநியோகக்கப்பலை மூழ்கடித்தது. இது இவர்களின் முக்கிய தாக்குதல்களில் ஒன்று
வெளி இணைப்புகள்
பகுப்பு:விடுதலைப் புலிகளின் படையணிகள்
என்னை அறிந்தால் (திரைப்படம்)
என்னை அறிந்தால் என்பது, நடிகர் அஜித் குமார்,அனுஷ்கா நடிப்பில் 2015ஆம் ஆண்டு பிப்ரவரியில் வெளியான இந்தியத் தமிழ்த் திரைப்படமாகும். ஹாரிஸ் ஜயராஜ் இசையமைக்க, டான் மெக்கார்த்தர் ஒளிப்பதிவு செய்ய, இப்படத்தை கௌதம் மேனன் இயக்கியுள்ளார்.
வெளியீடு
இத்திரைப்படம் 2015 சனவரி தைப்பொங்கல் அன்று வெளிவரும் என்று அறிவிக்கப்பட்டு பின்னர் படப்பிடிப்பு வேலைகள் நிறைவடையாத காரணத்தால் இத்திரைப்படம் பிப்ரவரி 5 அன்று வெளியாகுமென இப்படத்தின் தயாரிப்பாளரால் அதிகாரப்பூர்வமாக அறிவிக்கப்பட்டது.
இசை
இப்படத்திற்கு ஹாரிஸ் ஜயராஜ் இசையமைத்துள்ளார். படத்தின் பாடல் ஒன்றிற்கு, இங்கிலாந்திலிருந்து ஒருவரை பாட வைத்ததாக ஹாரிஸ் தெரிவித்தார். மேலும் படத்தின் பாடல்கள், நவம்பர் மாதத்தில் வெளியிடப்படுமென படக்குழுவினர் தெரிவித்தனர். இப்படத்தில் இடம்பெற்ற "அதாரு அதாரு" பாடல் மட்டும் 2014 திசம்பர் 11 அன்று வெளியானது. இதர பாடல்கள் 2015 ஆவது ஆண்டில் வருடப்பிறப்பு அன்று நள்ளிரவில் வெளியாயின.
மேற்கோள்கள்
பகுப்பு:2015 தமிழ்த் திரைப்படங்கள் பகுப்பு:இந்தியத் தமிழ்த் திரைப்படங்கள் பகுப்பு:அஜித் குமார் நடித்துள்ள திரைப்படங்கள் பகுப்பு:இந்திய நாடகத் திரைப்படங்கள் பகுப்பு:விவேக் நடித்த திரைப்படங்கள் பகுப்பு:ஹாரிஸ் ஜயராஜ் இசையமைத்த தமிழ்த் திரைப்படங்கள் பகுப்பு:திரிசா நடித்த திரைப்படங்கள் பகுப்பு:கௌதம் மேனன் இயக்கிய திரைப்படங்கள்
பல கடவுட் கொள்கை
பல கடவுட் கொள்கை (Polytheism கிரேக்க மொழியில்: πολυθεϊσμός, polytheismos) என்பது, பல கடவுள்களில் நம்பிக்கை வைத்திருக்கும் அல்லது பல கடவுள்களை வணங்கும் கடவுட் கொள்கையாகும். பழங்காலத்திலும், தற்காலத்திலும் பல சமயங்களை முன்னிறுத்தி பல கடவுட் கொள்கைகள் பரவலாக உள்ளன. இந்துசமயம், ஷின்டோ சமயம், சீன நாட்டின் சமயம், பண்டைக் கிரேக்க சமயங்கள் போன்றவை இத்தகையவையாகும். 200px|right|thumb|[[திருமால்|திருமாலின் பத்து அவதாரங்கள். இந்து சமயத்தில் பல கடவுளர்கள் உள்ளனர். திருமால் அவர்களுள் முக்கியமான ஒரு கடவுள்.]] பல மதங்களில் பல கடவுட் கொள்கையை ஏற்றுக்கொள்வது, வெவ்வேறு தேவர்கள்  மற்றும் தேவதைகள் எனப்படும் பெண் கடவுளர்கள், ஆகியவற்றை இயற்கையின் பிரதிநிதிகளாகவோ அல்லது மூதாதையர்களின் கொள்கைப் பிரதிநிதிகளாகவோ கற்பிதப்படுத்திக்கொள்கின்றனர்
மேலும் அவை ஒரு தனித்தியங்கு கருப்பொருளாகவோ, ஒளிக்கதிர் வெளிப்பாடாகவோ, படைப்பாளராகவோ அல்லது ஒற்றைக் கடவுளின் முழுமையான கோட்பாட்டு (ஒற்றைவாத இறையாண்மை) அம்சங்களின் அல்லது வெளிப்பாடுகளாகவோ முன்னிறுத்தப்படலாம். இது இயற்கையில் நிலைத்திருக்கும் இயல்பான ஆதாரமாகவும் இருக்கலாம்.
சொல்லாட்சி
கிரேக்க மொழியில் πολύ poly ("பல") மற்றும் θεός theos ("கடவுள்") என்பதிலிருந்து இந்த வார்த்தை கிரேக்கர்களுக்கு எதிராக விவாதிப்பதற்கு யூத எழுத்தாளர், அலெக்ஸாண்டிரியாவின் ஃபிலோ(Philo) என்பவரால் கண்டுபிடிக்கப்பட்டது. கிறிஸ்தவ மதம் ஐரோப்பாவிலும், மத்தியதரைக் கடல் நாடுகளிலும் பரவியிருந்தபோது, கிறிஸ்தவர்கள் அல்லாதோர், புறச் சமயம் சார்ந்த குடியினம் 'ஜென்டைல்கள்' என்று அழைக்கப்பட்டனர் (யூதர்கள், யூதரல்லாதவரைக் குறிக்கப் பயன்படுத்திய சொல்) அல்லது புறமதத்தினர் (pagan), (உள்ளூர்வாதிகள்) அல்லது தெளிவான வார்த்தைக்குரிய விக்கிர காரியக்காரர்கள் (பொய்க்கடவுள் வழிபடுவோன் ) என்று குறிப்பிடப்பட்டனர்.
புராணங்களும் மதங்களும்:
மரபார்ந்த மற்றும் பண்டைய காலத்தில், சாலஸ்டியஸ் (4 ஆம் நூற்றாண்டு கி.மு.) புராணங்கள் ஐந்து வகைகளாக வகைப்படுத்தப்பட்டன: புராணங்களில் கூறப்படும் இறையியல் என்பது உடல் வடிவத்தைப் பொறுத்து அமைவதில்லை. கடவுளர்களின் ஆற்றல் குறித்தும் சரீரத்தைக் குறித்தும் சிந்திக்கின்றன. உதாரணம்:
பண்டைய கிரேக்கம்:
பண்டைய கிரேக்கத்தில் உள்ள பாரம்பரிய கடவுள் கொள்கைகள் ஒலிம்பஸ் மலைமீது வாழ்வதாகக் கொள்ளப்பட்ட கிரேக்க பெருங் கடவுளரை (கலை மற்றும் கவிதைகளின் பன்னிரண்டு நியமன கடவுளர்) அடிப்படையாகக் கொண்டுள்ளது. பன்னிரண்டு நியமன கடவுளரின் பட்டியல் பின்வருமாறு: thumb|பெர்சிபோன்- அபோரைட், களிமண் வடிவம், சிசிலி,கிமு 460, AM சிரகுஸ்,121470 thumb|கிரேக்க கடவுளரும் தர்ம சக்கரமும்
ஹெலெனிக் பல கடவுட் கொள்கை கிரேக்கத்தின் பெரும்பகுதிக்கு அப்பால், ஆசியா மைனரில் ஐயோனியாவின் (Ionia) தீவுகளுக்கும், மாக்னா கிரேசியாவுக்கும் (Magna Graecia) அதாவது சிசிலி (Sicily) மற்றும் தெற்கு இத்தாலிக்கு (Italy) பரவுயது. மேற்கு மத்தியதரைக் கடல் நாடுகளில், மாஸ்ஸாலியா (Massalia) பகுதிகளில் கிரேக்க காலனிகளால் பரவியது,
கிறித்துவம்
thumb|திருத்துவ முத்திரை (zh-cn) திரித்துவத்தைப் பற்றிய போதனையின் காரணமாக கிறித்துவம் உண்மையிலேயே ஒரு கடவுட் கொள்கை உடையதாக இல்லை என்று சில சமயங்களில் கூறப்படுகிறது. கிறித்துவத்தின் மைய கோட்பாடு "ஒரு கடவுள் மூன்று நபர்கள் மற்றும் ஒரு பொருள் உள்ளது" என்பதாகும். கடவுளோடு மூன்று தனி நபர்கள் இருக்கிறார்கள், ஒருவரையொருவர் பிரிந்து தனித்தன்மையுடன் இருக்கிறார்கள், ஆனால் தெய்வீக சரீரத்திற்குள் ஒன்றி தனித்தன்மையுடன் ஜீன் பண்பிலும், எண்ணியல் ரீதியாகவும் ஒன்றாக இருக்கிறார்கள். நிச்சயமாக 381 ஆம் ஆண்டில் கான்ஸ்டான்டிநோபிள் முதல் கவுன்சிலுக்கு முன் திரித்துவத்தின் கோட்பாடு அமைக்கப்பட்டிருக்கவில்லை. என்றாலும், யூத மதத்திலிருந்து பெறப்பட்ட மரபுவழி திருச்சபை விசுவாசத்தின்படி, ஒரு கடவுள் கோட்பாடு, முதற்கோளாகவும் நிச்சயமான விளக்கமாகவும் இருக்கிறது.
மோர்மோன் திருச்சபையை பின்பற்றுவோரின் நம்பிக்கை
ஜோசப் ஸ்மித், பிந்தைய கால புனிதர் இயக்கத்தின் நிறுவனர். இவரது கோட்பாடுகள் பின்வருமாறு:
மோர்மோனிசத்தின் சில விமர்சகர்கள், மோர்மோன் புத்தகத்தில் உள்ள கருத்துக்கள் கடவுளைப் பற்றிய ஒரே கடவுள் தந்தை, மகன், தூய ஆவி என்னும் மூன்று ஆட்களாக இருக்கிறார் (திரித்துவம்) என்னும் கிறித்தவ கருத்தையே விவரிக்கின்றன என வாதிடுகின்றனர். உதாரணம்: 2 நெஃபி(Nephi) 31:21; அல்மா(Alma) 11:44, ஆனால் பின்னால் வெளிவந்த தகவல்கள் அவற்றைப் பின் தள்ளிவிட்டன.
தந்தை, குமாரன், பரிசுத்த ஆவியானவர் ஆகியோரின் ஒற்றுமை பற்றிய எழுத்துப்பூர்வ அறிக்கைகள் நோக்கத்தின் ஒருமைப்பாட்டைக் குறிப்பிடுகின்றன. ஆனால் ஒரு பொருளைப் பற்றியது அல்ல என்று மோர்மான்ஸ் கற்பிக்கிறார். பிந்தைய திருத்தூதர்கள் மற்றும் இறையியலாளர்கள், கிரேக்க இயக்கமறுப்புசார் ஆதார தத்துவங்களை (பிளேட்டோவின் புதிய சமயத்திரிபு கருத்துகள்) கிறிஸ்தவ தெய்வீகத்தன்மையுடன் ஒப்பிடத் தொடங்கும் வரையில், ஆரம்பகால கிறிஸ்தவ தேவாலயங்கள், தெய்வீகத்தன்மையின் இன்றியமையாமையையும், உருவமற்ற பங்கீட்டு தன்மைபற்றியும் விழிப்புணர்வு பெற்றிருக்கவில்லை. கடவுளின் இயல்பைப் பற்றிய உண்மைகள் நவீனகால வெளிப்பாட்டின் மூலம் மீட்டெடுக்கப்படுவதை மோர்மான்ஸ் நம்புகிறார். இது, இயற்கை, சரீரம் சார்ந்து புலப்படுமௌணர்வுகள், மனிதர்களுக்கும், ஆவிக்குரிய தந்தையின் தந்தையாக இருக்கும் அழியாத கடவுளின் அசல், எனும் கருத்துகள் ஜூடியோ-கிறிஸ்டியன் கருத்தை மறுபிரசுரம் செய்துள்ளன. கிறிஸ்துவின் போதனை (யோவான் 10: 33-36) கடவுளுடைய வார்த்தையை ஏற்றுக்கொள்பவர்கள் "கடவுளர்கள்" என்ற தலைப்பை பெறலாம். இப்போதனையை மோர்மான்ஸ் கடைபிடிக்கிறது. ஏனென்றால் கடவுளுடைய உண்மையான பிள்ளைகள் தேவனின் தெய்வீக பண்புகளை தங்களுக்குள் எடுத்துக்கொள்ள முடியும். இயேசு கிறிஸ்து, பரிசுத்த ஆவியானவர் இருவரும் பரிபூரண புரிந்துகொள்ளுதலைப் பகிர்ந்து கொள்வதன் மூலம் தெய்வீகத்தன்மை பெற்றவர்கள். உபதேசம் மற்றும் உடன்படிக்கை 93:36 ன்படி இருவரும், "கடவுளின் மகிமை மற்றும் அறிவுக்கூர்மை" பெற்றவர்கள்.
இந்து சமயம்
பல கடவுட் கொள்கை உடையவர்கள் தாம் நம்பும் எல்லாக் கடவுளரையுமே ஒரே நிலையில் வைத்து வணங்குவதில்லை. அக் கடவுளர்களில் சிலருக்கே கூடிய முக்கியத்துவம் இருப்பது வழக்கம். சில சமயங்களில் ஒரு கடவுளுக்கு முழுமுதற் கடவுள் என முதன்மை கொடுத்து வணங்குவதும் உண்டு. எந்தக் கடவுளுக்கு முதன்மை என்ற அடிப்படையில் ஒரு சமயத்திலேயே பல பிரிவுகளும் காணப்படுகின்றன. எடுத்துக்காட்டாக, இந்து சமயத்தில், சிவனை முழுமுதற் கடவுளாகக் கொள்ளும் பிரிவு சைவம் எனவும், விஷ்ணுவுக்கு முதன்மை கொடுக்கும் பிரிவு வைணவம் எனவும் அழைக்கப்படுகின்றது. இது போலவே, சக்தியாகிய தாய்க் கடவுள், பிள்ளையார் (கணபதி), முருகன் (குமரன்) போன்ற கடவுளர்களை முதன்மைப் படுத்தும் பிரிவுகள் முறையே சாக்தம், காணாபத்தியம், கௌமாரம் ஆகிய பெயர்களில் வழங்குகின்றன. குறிப்பிட்ட காலங்களில் சிறப்பாகச் சில கடவுளருக்கு முக்கியத்துவம் கொடுத்து வணங்கும் நிலையும் உண்டு.
பல கடவுட் கொள்கை சார்ந்த சமயங்களில் காணப்படும் கடவுளருக்கு அவ்வப் பண்பாடுகளின் தொன்மங்களில் இடம் உண்டு. இவர்கள் மனித இயல்புகளுடனும், பல்வேறுபட்ட தகுதிகளுடனும், மேலதிகமாகத் தனிப்பட்ட, சக்திகள், இயலுமைகள், அறிவு, நோக்கு என்பவற்றுடன் கூடியவர்களாக இத் தொன்மங்களில் காட்டப்படுகின்றனர்.
பல கடவுட் கொள்கையைப் பல இனக்குழுச் சமயங்களில் காணப்படும் ஆன்மவாத நம்பிக்கைகளில் இருந்து தெளிவாகப் பிரித்து அறிய முடியாது. "பல கடவுட்" சமயங்களில் காணப்படும் கடவுள்கள் பல வேளைகளில் மூதாதையர், பூதங்கள் போன்ற இயல்புகடந்த தன்மையைக் கொண்டவர்களினதோ அல்லது ஆவிகளினதோ தொடர்ச்சியாகக் காணப்படுகின்றன. இக் கடவுள்கள் வானம் சார்ந்தவர்களாகவும், பூமி சார்ந்தவர்களாகவும் பிரிக்கப்படுவதும் உண்டு.
மேற்கோள்கள்
பகுப்பு:இறையியல்
டொலுவை பிரதேச செயலாளர் பிரிவு
வெளியிணைப்புக்கள்
பகுப்பு:கண்டி மாவட்டப் பிரதேச செயலாளர் பிரிவுகள்
மூன்றாம் கோவிந்தன்
மூன்றாம் கோவிந்தன் (793-814 ), என்பவன் ஒரு புகழ்பெற்ற இராஷ்டிரகூடப் பேரரசனாவான். இவனது தந்தை துருவன் தரவர்சன் ஆவான். இவனது படைகள் தெற்கே கன்னியாகுமரியில் இருந்து, வடக்கே கன்னோசி வரையிலும் கிழக்கே வாரனாசி முதல் மேற்கில் பரூச் வரையிலும் வெற்றிகளை குவித்தது. இவனது பட்டப்பெயர்கள் பிரபுதவர்சன், ஜகதுங்கன், அனுபமா, கீர்தி நாராயணன், பிரீத்தி வல்லபன், சிறீவல்லபன், விமலாதித்தன், அதிசயதவளா மற்றும் திரிபுவனதவளா. ஆகும் இத்தகவல் கி.பி.804 காலகட்டத்தைச்சேர்ந்த சோமேஷ்வரர் கோயில், பெங்களூர் கல்வெட்டின் மூலம் தெரியவருகிறது. இக்கல்வெட்டை வெட்டுவித்த கவுந்தபீ இவனது பட்டத்தரசி என்று அறியப்படுகிறது.
கன்னோஜ் வெற்றி
தற்கால கர்நாடகத்தின் பீதர் மாவட்டத்தில் உள்ள மயூர்கண்டியே மூன்றாம் கோவிந்தனின் தலைநகராக இருந்தது. அங்கிருந்து கி.பி 800-ல் தனது வடதிசை படையெடுப்பை மேற்கொண்டான். கூர்ஜர-பிரதிகாரப் பேரரசர் இரண்டாம் நாகபட்டர் (800–833), பாலப் பேரரசு தர்ம பாலர்  ஆகியோரின் கன்னோசி, சாரய்யுதா நகரங்களை வெற்றிகொண்டான். இரண்டம் நாகபட்டர் போரில் தோற்று போர்க்களத்திலிருந்து ஓடினான். மூன்றாம் கோவிந்தனின் யானைகளும், குதிரைகளும் இமயத்தின் பனியிலிருந்து கரைந்து வந்த புனிதமான கங்கை நீரைக் குடித்ததாக அவனது சாசனங்கள் புகழ்கின்றன. பிறகு பரமாரப் பேரரசின் மால்வா பகுதியையும் மூன்றாம் கோவிந்தன் வென்றான். மகதம் மற்றும் வங்காள ஆட்சியாளர்கள்கூட இவனுக்குப் பணிந்தனர். சௌராட்டிர தீபகற்பம் (தெற்கு மற்றும் மத்திய குஜராத்) பகுதியை வெற்றி கொண்டு தனது சகோதரனான இந்திரனிடம் அப்பகுதியின் ஆட்சியை ஒப்படைத்தான். இதன் விளைவாக இராஷ்டிரகூடப் பேரரசின் ஒரு கிளை அப்பகுதியில் தோன்றியது. இதனால் மூன்றாம் கோவிந்தன் வென்ற பகுதிகளான வடக்கே  மால்வா முதல் தெற்கே காஞ்சிபுரம் வரையான தனது பேரரசைக் கட்டிக்காக்க இயன்றது.
தெற்கின் நிலை
தமிழ் நாட்டின் மூவேந்தர்களான சோழர்கள், பாண்டியர்கள்,சேரர் ஆகியோர் மூன்றாம் கோவிந்தனுக்குக் கப்பம் செலுத்தும் நிலையில் இருந்தனர். இராஷ்டிரகூடப் பேரரசின் வெற்றிகள் உச்ச நிலையை அடைந்திருந்தது. , மூன்றாம் கோவிந்தன் கி.பி.814 இல் இறந்தான்.
மேற்கோள்கள்
பகுப்பு:இராஷ்டிரகூடர் மரபு பகுப்பு:814 இறப்புகள் பகுப்பு:793 பிறப்புகள் பகுப்பு:இந்திய அரசர்கள் பகுப்பு:கர்நாடக வரலாறு பகுப்பு:இந்திய வரலாறு
அலன் ஹில்
அலன் ஹில் (Allen Hill, பிறப்பு: நவம்பர் 14 1843, இறப்பு: ஆகத்து 28 1910) இங்கிலாந்து அணியின் துடுப்பாட்டக்காரர் ஆவார். இவர் இரண்டு தேர்வுத் துடுப்பாட்டப் போட்டிகளிலும், 193 முதல்தர துடுப்பாட்டப் போட்டிகளிலும் கலந்து கொண்டுள்ளார். இவர் 1877 ம் ஆண்டில், இங்கிலாந்து தேசிய அணி உறுப்பினராக தேர்வுத் துடுப்பாட்டப் போட்டியில் பங்குகொண்டார்.
பகுப்பு:இங்கிலாந்துத் துடுப்பாட்டக்காரர்கள் பகுப்பு:1843 பிறப்புகள் பகுப்பு:1910 இறப்புகள் பகுப்பு:யார்க்சையர் துடுப்பாட்டக்காரர்கள் பகுப்பு:பிளேயர்ஸ் துடுப்பாட்டக்காரர்கள்
கலையுருக்காட்டி
கலையுருக்காட்டி என்பது கண்ணாடிகளை உட்பக்கம் கொண்டதுடன் அதற்கு நடுவில் உள்ள நிறம் கொண்ட அழகிய பொருட்கள் மூலம் விந்தையான உருவங்களைத் தோற்றுவிக்கும் ஒரு கருவியாகும். இதன் ஒரு முடிவிலிருந்து பார்வையாளர் நோக்கும் போது எதிர்ப்பக்கத்தில் இருந்து வரும் ஒளி சமச்சீர் அமைப்புடைய வடிவியல் சார்ந்த உருவங்களை ஒளித்தெறிப்பு மூலம் உருவாக்கும். கலையுருக்காட்டியைப் பார்த்துக்கொண்டே உருளச் செய்வதன் மூலம் முடிவற்ற சமச்சீரான வடிவமைப்புகள் தோன்றும். இது 1817 இல் கண்டுபிடிப்பாளர் டேவிட் பிரூச்டர் ஆல் கண்டுபிடிக்கப்பட்டது.
மேற்கோள்கள்
பகுப்பு:விளையாட்டுப் பொருட்கள் பகுப்பு:19-ஆம் நூற்றாண்டுக் கண்டுபிடிப்புகள்
பிரையம்
பிரையம் என்பவர் கிரேக்க இதிகாசமான இலியட்டில் வரும் டிராய் நகரத்தின் அரசன் ஆவார். ஹெக்டார், பாரிஸ் ஆகியோர் இவரது மகன்கள். டிரோஜன் போரில் அக்கிலீஸால் கொல்லப்பட்ட தனது மகன் ஹெக்டாரின் உடலை இவர் கிரேக்கர்களின் முகாமுக்கே சென்று வேண்டிப்பெற்று வந்தது குறிப்படத்தக்கதாகும்.
பகுப்பு:கிரேக்கத் தொன்மவியல்
மரைனர் திட்டம்
thumb|மரைனர் 1 ஏவப்பட்டது (நாசா) 150px|right|thumb|மரைனர் 2 150px|right|thumb|மரைனர் 10 மரைனர் திட்டம் (Mariner program) என்பது செவ்வாய், வெள்ளி (மேர்க்குரி) ஆகிய கோள்களை ஆராய்வதற்காக ஐக்கிய அமெரிக்காவின் நாசா விண்ணாய்வு மையத்தினால் விண்ணுக்குச் செலுத்தப்பட்ட ஆளில்லா தானியங்கி விண்கப்பல்களுக்கான திட்டமாகும். பூமியில் இருந்து வேறொரு கோளுக்கு முதன் முதலில் ஒரு விண்கப்பலை இத்திட்டத்தின் மூலம் அனுப்பினர். அதுமட்டுமின்றி வேறொரு கோளை அதன் ஒழுக்கில் சுற்றி வந்த முதலாவது கப்பலும் இத்திட்டத்திலேயே அனுப்பப்பட்டது.
மரைனர் திட்டத்திற்கு மொத்தமாக 554 மில்லியன் அமெரிக்க டாலர்கள் வரை செலவழிக்கப்பட்டுள்ளது.
சுபேதர் பிரசாத்
மேற்கோள்கள்
பகுப்பு:1935 பிறப்புகள் பகுப்பு:இருபதாம் நூற்றாண்டு இந்திய அரசியல்வாதிகள் பகுப்பு:9வது மக்களவை உறுப்பினர்கள் பகுப்பு:பாரதிய ஜனதா கட்சி அரசியல்வாதிகள் பகுப்பு:வாழும் நபர்கள் பகுப்பு:துப்புரவு முடிந்த வேலூர் மாவட்ட ஆசிரியர்கள் தொடங்கிய கட்டுரைகள்
காளி கோயில், விசாகப்பட்டிணம்
காளி கோயில் (Kali Temple) என்பது தேவி காளி கோயில் ஆகும். இந்த கோயில் விசாகப்பட்டினத்தின் ஆர்.கே கடற்கரை சாலையில் அமைந்துள்ளது.
போக்குவரத்து
இந்த கோயில் கடற்கரை சாலையில் அமைந்துள்ளது, எனவே நகரத்திலிருந்து அனைத்துப் பகுதிகளும் இந்த கோயிலுடன் நன்கு இணைக்கப்பட்டுள்ளன.
நகர நடுவம்
நகர நடுவம் (Downtown Core) என்பது, சிங்கப்பூரின் நகரப் பகுதிகளில் இருக்கும், மிக முக்கியமான பகுதியாகும். இந்நிலப்பகுதி 266-எக்டேர் ஆகும். இது சிங்கப்பூர் நகர அரசின், நகர திட்டப்பகுதியின் தென்புறத்தில் உள்ளது. சிங்கப்பூர் ஆற்றின் முகத்துவாரத்தில் அமைந்து, அதன் தென்கிழக்கு வடிநிலமாக அமைந்துள்ளது. மேலும், இப்பகுதி சிங்கப்பூரின் மைய வணிகப் பகுதியின் ஒரு பகுதியாக அமைந்தள்ளது. சிங்கப்பூர் ஆறு, சிங்கப்பூரின் மைய வணிகப் பகுதி இருந்து தோன்றி, இந்த நகர நடுவப் பகுதியில், கடலோடு கலக்கிறது. மேலும், இப்பகுதியில் பழைய துறைமுகமும் அமைந்துள்ளது குறிப்பிடதக்க சிறப்பாகும். இதன் கட்டிட அமைப்பு, வட அமெரிக்காவில் இருக்கும், நகர நடுவத்தினைப் போன்றதாகும். இருப்பினும், இது மைய வணிகப் பகுதியின் கட்டிட, நகர அமைப்பில் இருந்து,  கோட்பாடு அடிப்படையில் வேறுபாடு உடையதாக திகழ்கிறது.
முக்கியத்துவம்
இ்ப்பகுதி சிங்கப்பூரின் மக்கள்தொகை அடர்வாக உள்ள பகுதிகளில் ஒன்றாகும். சிங்கப்பூரின் வானளாவிகள் அதிகம் உள்ள பகுதியாக இது விளங்குகிறது. சிங்கப்பூரின் பொருளாதார வளங்களை அதிகப்படுத்தும் நிறுவனங்களும், சிங்கப்பூர் நாடாளுமன்றமும், அரசு மேலாண்மை அலுவலகங்களும், அமைப்புகளும் இங்குதான் உள்ளன. சிங்கப்பூரின் உச்சநீதிமன்றம், முக்கிய மாவட்டங்கள், நகர மண்டபம், உலகின் பெரிய வணிக நிறுவனங்களின் கிளைகள் ஆகிய அனைத்தும் இங்கே அமைத்துள்ளன. மேலும், சிங்கப்பூர் கலாச்சாரப் பகுதிகளும் இங்குள்ளது குறிப்பிடத்தகுந்த பெருமையாகும்..
நகர வரலாறு
240px|சாக்சன் திட்ட வரைபடம், 1822|thumb|right 240px|சிங்கப்பூர் கப்பல் குழாம்|thumb|right சிங்கப்பூர் ஆற்றின் முகத்துவாரத்தில் பழைய துறைமுகம் உள்ளது. இது தற்போதுள்ள சிங்கப்பூர் துறைமுகத்தின் முற்பகுதியாகும். எனவே, இதனைச் சுற்றியுள்ள பகுதிகள், துறைமுக நகரமாக வளர்ந்தது. இத்தொகுப்புக் குடியிருப்புகளில் வணிக வளாகங்களும், மேலாண்மை அலுவலகங்களும், நிதியியல் அமைப்புகளும் வளர்ந்தோங்கின. 1823 ஆம் ஆண்டு, இராஃபெல்சு என்பவரால் நடைமுறைபடுத்தப் பட்ட சாக்சன் திட்டத்தால், சிங்கப்பூர் மாற்றியமைக்கப் பட்டது. அப்பொழுது வணிக சதுக்கமும்(தற்போது ராஃபில்ஸ் இடம் என்றழைக்கப்படுகிறது), ஐரோப்பிய நகரம், பல்வேறு வணிக, அரசு மேலாண்மை அலுவலகங்களும் அருகருகே அமைக்கப் பட்டன. இப்பகுதியே, தற்போது நகரநடுவம் என அழைக்கப்படுகிறது.
வெளியிணைப்புகள்
பகுப்பு:சிங்கப்பூர் புவியியல் பகுப்பு:ஆசிய மாதக் கட்டுரைகள் நவம்பர் 2015
எழுமாந்துருத்து
எழுமாந்துருத்து (மலையாளம் : എഴുമാന്തുരുത്ത് ) என்பது ஒரு சிறு " துருத்து " அதாவது கதுதுருதி நகரத்திற்கு மேற்கே 8 கி.மீ தொலைவில் அமைந்துள்ள ஒரு தீவு. இது கேரளத்தின் கோட்டயம் மாவட்டத்தில் அமைந்துள்ளது. இது கதுதுருதி கிராம பஞ்சாயத்தின் மக்கள் நெருக்கமுள்ள பகுதியாகும்.
இரண்டு சதுர கிலோமீட்டர் பரப்பளவு கொண்ட இத்தீவின் மக்கள் தொகை சுமார் 3,500 ஆகும். இது பிரதான நிலப்பகுதியான எழுமாந்துருத்து மற்றும் சிறிய துருத்தான புலிதுருத்து என்ற மற்றொரு சிறிய துருது ஆகியவற்றை உள்ளடக்கிய இரட்டை "துருத்து"கள் ஆகும். இப்பகுதியின் அருகில் கிழக்கில் புகழ்பெற்ற அயம்குடியும், மேற்கில் "முண்டார் எஸ்டேட்" என்று அழைக்கப்படும் மேல் குட்டநாட்டின் பிரபலமான நீர்நிரம்பிய இடமாகும். எழுமாந்துருத்தின் மக்களில் 90% விவசாயத் தொழிலாளர்களும், சிறு, நடுத்தர விவசாயிகளாவர்.
அருகிலுள்ள நகரமான தலயோலபரம்புவிலிருந்து 5 கி.மீ சாலை வழியாகவோ அல்லது கதுதுருதி நகரத்திலிருந்து நேராகவோ எழுமாந்துருத்துவை அடையலாம். அருகிலுள்ள தொடருந்து நிலையம் கதுதுருத்தி தொடருந்து நிலையம். இது சுமார் 6 கி.மீ. தொலைவில் உள்ளது நீண்ட காலத்திற்கு முன்பு, இப்பகுதி ஆறுகளால் சூழப்பட்டதாக இருந்தது. இப்போது அனைவரும் சாலை வழியாகவே செல்லலாம்.
தொன்மம்
எழுமாந்துருத்து அதன் தோற்றம் குறித்து நன்கு அறியப்பட்ட வரலாற்றைக் கொண்டுள்ளது. 18-19 ஆம் நூற்றாண்டில் திப்பு சுல்தான் மலபார் பகுதியில் படையெடுத்ததன் காரணமாக, பாலகாட்டின் பிராமணர்களும் அங்கிருந்த வீரர்களும் தெற்கே ஓடிவிட்டனர். அவர்களில், சில குடும்பங்கள் இந்த சிறிய பகுதியில் குடியேறின. ஒரு நம்பூதிரிபாட்டில் தெய்வீக சக்திகள் கொண்டவராக நம்பப்பட்டார். அவர் அருகிலுள்ள ஆற்றில் அதிகாலையில் குளிப்பது வழக்கம். ஒரு நாள் அவர் செல்லும் வழியில் ஒரு மா மரம் சாய்ந்து விழுந்தது. அவர் மூன்று முறை "எழுமாவே" என்று முணுமுணுத்தார்.
"எழு" என்றால் எழுந்து நிற்கவும் என்றும், "மாவ்" என்றால் மலையாளத்தில் மா மரம் என்றும் பொருளாகும். இதற்கு பிறகு மா மரம் எழுந்து நின்று நம்பூதிரிபாட்டுக்கான வழியை விட்டது. அதன்பிறகு, இந்த இடம் எழுமாந்துருத்து என்றும், நம்பூரிபாட்டின் வீடு எழுமாவில் மனா என்றும் அழைக்கப்பட்டது. "எழு" என்பதன் சரியான பொருள் ஏழு, எனவே எழுமந்துருத்து என்றால் ஏழு மா மரங்களின் தீவு என்று பொருள். முந்தைய கூற்று மக்களின் நம்பிக்கை மட்டுமே ஆகும். புராணத்தின்படி, பாண்டவர்கள் தங்கள் பன்னிரண்டு ஆண்டுகளில் "அஞ்ஞாதவாசம்" செய்த காலத்தில் இந்த இடத்தின் வழியாக பயணம் செய்ததாகக் கூறப்படுகிறது. ஆற்றைக் கடப்பதற்காக அவர்கள் கட்டிய கல் பாலமானது வடக்குப் பக்கமான கரியாறு ஆற்றின் அடியில் உள்ளது என்று கூறப்படுகிறது.
பகுப்பு:கேரளத்தில் உள்ள தீவுகள் பகுப்பு:கோட்டயம் மாவட்டத்தில் உள்ள ஊர்களும் நகரங்களும்
ராஜேஷ் கிருஷ்ணன்
ராஜேஷ் கிருஷ்ணன், (Rajesh Krishnan) ஜூன் 3, 1974 இல் பிறந்த ஒரு இந்திய மெல்லிசை பின்னணிப் பாடகர் மற்றும் திரைப்பட நடிகர் ஆவார். கன்னடத் திரைப்படங்களில் அவரது பாடல்கள் பிரபலமாக உள்ளது. அவர் கன்னடத் திரையுலகில் 5000 க்கும் மேற்பட்ட பாடல்களை, 1100 படங்களுக்கு மேலாகப் பாடியுள்ளார். மற்றும் 500 தெலுங்குப் பாடல்களை ஆந்திரத் திரைப்படத்துறையிலும் மற்றும் 500 பாடல்களை தமிழ், மற்றும் இந்தி  திரைப்படங்களுக்காகப் பாடியுள்ளார். மற்றும் 17 பிராந்திய மொழிகளில் திரைப்பட பாடல்களைப் பாடியுள்ளார். இவர், கௌரி கணேசா (1991) படத்தில் அறிமுகமானார். இவர், இரண்டு தசாப்தங்களுக்கு மேலாக பல பக்தி பாடல்கள் அடங்கிய இசை தொகுப்புகள், கருப்பொருள் சார்ந்த இசைத்தொகுப்புகள், மற்றும் வணிக விளம்பரங்களுக்கு அவர் பாடியுள்ளார்.
ஆரம்ப வாழ்க்கை
ராஜேஷ் கிருஷ்ணனின் முழுப்பெயர் ராஜேஸ்வரா சாய் சுப்ரமண்யா நாகராஜ கிருஷ்ணன் என்பதாகும். இவர், பெங்களூரில் பிறந்தார். இவரது தாயார் மீரா கிருஷ்ணன் இவரது முதல் குருவாக இருந்தார். ராஜேஷ் கிருஷ்ணன் ஹம்சேலேகாவின் வழிகாட்டுதலில் பாடகராக தனது இசை வாழ்க்கையைத் தொடங்கினார். 13 வயதில், ராஜேஷ் செயின்ட் ஜோசப் இந்திய உயர்நிலைப் பள்ளியை குறிக்கும் குழந்தைகள் திரைப்பட விழாவில் கலந்து கொண்டார்.
தொழில்
கன்னடத்தில் 5000 க்கும் மேற்பட்ட பாடல்கள், தெலுங்கில் 500 பாடல்கள், தமிழ் மற்றும் இந்தி மொழியில் 500க்கும் மேற்பட்ட பாடல்களைப் பாடியுள்ளார். மேலும் 17 மொழிகளில் பக்தி இசை தொகுப்புகள், கருப்பொருள் இசைத் தொகுப்புகள் மற்றும் விளம்பரங்களுக்காகவும் பாடியுள்ளார். அவர் பல கன்னட படங்களுக்கும் அமிர்ததரே, "நூறு ஜன்மகு மற்றும் "திரு & திருமதி ராமாச்சரி'' ஆகிய திரைப்படங்களுக்கு குரல்-ஒலிச்சேர்க்கை செய்துள்ளார்.
தொலைக்காட்சி, மாடலிங், வானொலி மற்றும் நடிப்பு
மாருதி சுஜூகி, வாகொனார் தொலைக்காட்சி, மஞ்சால்  சோப்பு, இந்துலேகா முடி எண்ணெய் போன்ற நிறுவன விளம்பரங்கள் மற்றும் பிற நிறுவனங்களின் பொருள்களுக்காகவும் ராஜேஷ், விளம்பர மாதிரியாயிருந்தார்.
ராஜேஷ், ஜீ கன்னட டி.வி தொலைக்காட்சியில் பல பாடல்களுக்கான நிகழ்ச்சிகளுக்கு (குறிப்பாக ச ரி க ம ப - இசை நிகழ்ச்சி) நீதிபதியாக நியமிக்கப்பட்டார். ''ஏசியாநெட் சுவர்ணா, மியூசிக் நா சூப்பர்ஸ்டார் மற்றும் வாய்ஸ் ஆப் பெங்களூரு - டி.வி. 9'' ஆகிய தொலைக்காட்சிகளில் நீதிபதியாக பங்கேற்றுள்ளார்.
குறிப்புகள்
பகுப்பு:தமிழ்த் திரைப்படப் பின்னணிப் பாடகர்கள் பகுப்பு:வாழும் நபர்கள் பகுப்பு:1974 பிறப்புகள்
சிலம்பவேலங்காடு ஆகாச காளியம்மன் கோயில்
சிலம்பவேலங்காடு ஆகாச காளியம்மன் கோயில் தமிழ்நாட்டில் தஞ்சாவூர் மாவட்டம், சிலம்பவேலங்காடு என்னும் ஊரில் அமைந்துள்ள அம்மன் கோயிலாகும்.
வரலாறு
இக்கோயில் பத்தொன்பதாம் நூற்றாண்டைச் சேர்ந்தது.
கோயில் அமைப்பு
இங்குக் கோயில் குளம் உள்ளது. இக்கோயில் முதன்மைத் திருக்கோயில் என்ற வகைப்பாட்டில் இந்து அறநிலையத்துறையின் கட்டுப்பாட்டில் உள்ளது. பரம்பரை அல்லாத அறங்காவலர் அமைப்பால் நிர்வகிக்கப்படுகிறது.
பூசைகள்
இக்கோயிலில் ஒருகாலப் பூசை திட்டத்தின் கீழ் காமிகாகம முறைப்படி ஒருகாலப் பூசை நடக்கின்றது. ஆடி மாதம் ஆடிகளவு முக்கிய திருவிழாவாக நடைபெறுகிறது. சித்திரை மாதம் சித்ரா பௌர்ணமி திருவிழாவாக நடைபெறுகிறது.
மேற்கோள்கள்
பகுப்பு:தஞ்சாவூர் மாவட்டத்திலுள்ள அம்மன் கோயில்கள் பகுப்பு:சரி பார்க்க வேண்டிய தானியக்கக் கோயில் கட்டுரைகள்
ஜகதேவன் (சகமான வம்சம்)
ஜகதேவன் (Jagaddeva ) (ஆட்சி சுமார் 1150 பொ.ச.) சாகம்பரியின் சௌகான் வம்சத்தைச் சேர்ந்த ஒரு இந்திய மன்னராவார். வடமேற்கு இந்தியாவில் இன்றைய இராஜஸ்தானின் சில பகுதிகளை உள்ளடக்கிய சபடலக்ச நாட்டை ஆட்சி செய்தார். இவர் தனது தந்தை அர்னோராஜாவைக் கொன்ற பிறகு அரியணை ஏறினார். மேலும் தனது சகோதரர் நான்காம் விக்ரகராசனால் ஆட்சியிலிருந்து அகற்றப்படுவதற்கு முன்பு குறுகிய காலம்  ஆட்சி செய்தார்.
ஆட்சி
சகமான அரசர் அர்னோராஜாவிற்கும் மார்வாரின் இளவரசியான அவரது ராணி சுதாவா ஆகியோருக்கு பிறந்த மூன்று மகன்களில் ஜகதேவனும் ஒருவர். விக்ரக ராசன், தேவதத்தன் ஆகிய இருவரும் இவரது சகோதரர்கள். பரசுராமன் தன் தாய்க்கு (அதாவது பெற்றோரைக் கொன்றது) அளித்த அதே தண்டனையை சுதாவாவின் மூத்த மகன் அர்னோராஜாவுக்கு அளித்ததாக பிருத்விராஜ விஜயம் கூறுகிறது. உரை இந்த மகனுக்கு பெயரிடவில்லை. ஆனால் அர்னோராஜாவின் வாரிசென விக்ரகராசனைப் பெயரிடுகிறது. ஹம்மிர மகாகாவியம், பிரபந்த கோசம், சுர்ஜன சரிதம் போன்ற பிற நூல்கள் அர்னோராஜாவின் வாரிசாக ஜகத்தேவனைக் குறிப்பிடுகின்றன. ஜகதேவன் தனது தந்தையைக் கொன்ற பிறகு சகமான சிம்மாசனத்தில் ஏறினார் என்பதை இது குறிக்கிறது.
ஜகதேவன் தனது பதவியை உறுதிப்படுத்துவதற்கு முன், இவரது இளைய சகோதரர் விக்ரகராசன் இவரை அரியணையில் இருந்து அகற்றி புதிய சகமான அரசரானார். பிருத்விராஜ விஜயம் ஜகதேவனை சொர்க்கத்தை அடையாத ஒரே சகமான ஆட்சியாளர் என்று விவரிக்கிறது.
நூல் பட்டியல்
பகுப்பு:இந்திய வரலாறு பகுப்பு:இராஜஸ்தான் வரலாறு பகுப்பு:இந்திய அரசர்கள்
ஆர்டிகில் 15 (இந்தி திரைப்படம்)
ஆர்டிகில் 15 (Article 15) இது 2019 ஆம் ஆண்டு வெளிவந்த இந்தி மொழி திரைப்படம் ஆகும். இதன் கதையை குருதேவ் சோலங்கியும், அனுபவ் சின்ஹாவும் எழுதியுள்ளார்கள். இதன் இயக்குனர் அனுபவ் சின்ஹா ஆகும். இப்படத்தில் கதாநாயகனாக ஆசுமான் குரானா கதாநாயகியாக இஷா தல்வார் நடித்துள்ளார்கள். மேலும் முக்கிய கதாபத்திரத்தில் நாசர் நடித்துள்ளார். இப்படம் ஒரு குற்ற பிண்ணனியை வெளிப்படுத்தும் கதைக்களத்தைக் கொண்டதாகும். இந்திய அரசியலமைப்புச் சட்டம் என்னதான் அனைவரும் சமம் என்று கூறினாலும் இன்னமும் சாதி, மதம், இனம், மற்றும் மொழியால் இந்தியமக்கள் பிளவுபட்டுகிடப்பதை இப்படம் எடுத்துரைக்கிறது. 2014 ஆம் ஆண்டு உத்தரப் பிரதேச மாநிலம் பதாயூன் மாவட்டத்தில் இரண்டு ஏழை குழந்தைகளுக்கு நடந்த பாலியல் வண்கொடுமையையும் 2016 ஆம் ஆண்டு குசராத்து மாநிலம் கிர் சோம்நாத் மாவட்டத்தில் தலித்துகளுக்கு இழைக்கப்பட்ட வன்முறையையும் இப்படம் சுட்டிக்காட்டுகிறது.
கதை
இந்தியக் காவல் பணியில் முதன் முதலாக பயிற்சிகுப்பின் லாசால்கான் என்ற ஊரில் கூடுதல் போலீஸ் சூப்பிரண்டாக அயன் ரஞ்சன் பதவி ஏற்கிறார். அந்த ஊரில் இரண்டு ஏழைச் சிறுமிகள் கெடுக்கப்பட்டு, கொலை செய்யப்பட்டு காட்டில் உள்ள மரக்கிளையில் கயிற்றால் கட்டி தொங்கவிடப்பட்டுள்ளார்கள். இச்சம்பவத்தை விசாரிக்கும் பொறுப்பை தானே முன்னின்று நடத்துகிறார் ரஞ்சன். இதற்கு காவல் நிலையத்தில் தனக்கு கீழ் வேலைபார்க்கும் காவலர்களே ஒத்துழைக்க மறுக்கிறார்கள். ஏனெனில் அனைவரும் சாதியின் தீவிரம் பேசுபவர்களாகவே உள்ளார்கள். அதோடு அவ்வூரில் உள்ள உயர் சாதியினரின் குறுக்கீடும் விசாரணைக்கு தடைபோடுகிறது. ஆனாலும் அவ்வூரில் நடக்கும் வன்முறையை தடுத்து நிறுத்துகிறார்.
மேற்கோள்கள்
பகுப்பு:2019 திரைப்படங்கள் பகுப்பு:இந்தித் திரைப்படங்கள் பகுப்பு:இந்தியத் திரைப்படங்கள் பகுப்பு:வன்புணர்வு மற்றும் பழிவாங்கும் திரைப்படங்கள் பகுப்பு:பெண்ணியத் திரைப்படங்கள்
பத்தாம் திருமுறை
இதையும் காணவும்
பகுப்பு:சைவத் திருமுறைகள்
தென்மலை கங்கா பரமேஸ்வரியம்மன் கோயில்
வரலாறு
இக்கோயில் பத்தொன்பதாம் நூற்றாண்டைச் சேர்ந்தது.
பூசைகள்
இக்கோயிலில் சிவாகம முறைப்படி ஒருகாலப் பூசை நடக்கின்றது. ஆடி மாதம் கொடைவிழா முக்கிய திருவிழாவாக நடைபெறுகிறது.
பெரியகோட்டபள்ளி ஊராட்சி
பெரியகோட்டபள்ளி ஊராட்சி (Periyakottapalli Gram Panchayat), தமிழ்நாட்டின் கிருஷ்ணகிரி மாவட்டத்தில் உள்ள கிருஷ்ணகிரி வட்டாரத்தில் அமைந்துள்ளது. இந்த ஊராட்சி, வேப்பனஹள்ளி சட்டமன்றத் தொகுதிக்கும் கிருஷ்ணகிரி மக்களவைத் தொகுதிக்கும் உட்பட்டதாகும். இந்த ஊராட்சி, மொத்தம் 7 ஊராட்சி மன்றத் தொகுதிகளைக் கொண்டுள்ளது. இவற்றில் இருந்து 7 ஊராட்சி மன்ற உறுப்பினர்களைத் தேர்ந்தெடுக்கின்றனர். 2011ஆம் ஆண்டு இந்திய மக்கள் தொகை கணக்கெடுப்பின்படி, மொத்த மக்கள் தொகை 4524 ஆகும். இவர்களில் பெண்கள் 2282 பேரும் ஆண்கள் 2242 பேரும் உள்ளனர்.
அடிப்படை வசதிகள்
தமிழ்நாடு ஊரக வளர்ச்சி மற்றும் ஊராட்சித் துறையின் 2015ஆம் ஆண்டுத் தரவின்படி கீழ்க்கண்ட தகவல் தொகுக்கப்பட்டுள்ளது.
சிற்றூர்கள்
இந்த ஊராட்சியில் அமைந்துள்ள சிற்றூர்களின் பட்டியல் :
சான்றுகள்
பகுப்பு:கிருஷ்ணகிரி ஊராட்சி ஒன்றிய ஊராட்சிகள் பகுப்பு:த. இ. க. ஊராட்சித் திட்டம்
கண்டி தேர்தல் மாவட்டம்
கண்டி தேர்தல் மாவட்டம் (Kandy (Mahanuwara) electoral district) என்பது இலங்கையின் 1978 அரசியலமைப்பின் படி அமைக்கப்பட்ட 22 தேர்தல் மாவட்டங்களில் ஒன்றாகும். இத்தேர்தல் மாவட்டம் மத்திய மாகாணத்தின் கண்டி மாவட்டத்தை மட்டும் உள்ளடக்கிய தேர்தல் நோக்கங்களுக்கான ஓர் அலகாகும். இலங்கை நாடாளுமன்றத்தின் 225 உறுப்பினர்களுள் இம்மாவட்டம் 12 உறுப்பினர்களைக் கொண்டுள்ளது. இங்கு 2010 ஆம் ஆண்டில் 970,456 வாக்காளர்கள் பதிவு செய்யப்பட்டிருந்தனர்.
மேற்கோள்கள்
பகுப்பு:மத்திய மாகாணம், இலங்கை பகுப்பு:கண்டி மாவட்டம் பகுப்பு:இலங்கையின் தேர்தல் மாவட்டங்கள்
இறுதிநிலை
உயிர் எழுத்துகள் தனித்து வரும்போது அவை மொழிக்கு இறுதியாய் வரும்.
உயிர் மெய்யோடு சேர்ந்து மொழிக்கு ஈற்றாய் உயிர் எழுத்துகள் வரும்.
மெய்யெழுத்துகளில் பதினொன்று மொழிக்கு இறுதியாய் வருமிடங்கள்:
குற்றியலுகரம் மொழிக்கு இறுதியில் வருவது:
சிறப்பு விதி
அ, இ, உ, எ, ஒ என்ற குறில் எழுத்துகள் அளபெடைகளில் சேர்ந்து வரும்பொழுது மொழிக்கு இறுதியில் நிற்கும். எ – மெய்யெழுத்தோடு சேர்ந்து ஈறாய் வராது. ஒ – நகரமெய் ஒன்றுடன் மட்டும் மொழிக்கு இறுதியில் வரும். ஔ- ககர மெய்யுடனும் வகர மெய்யுடனும் சேர்ந்து மொழிக்கு இறுதியில் வரும்.
எடுத்துக்காட்டுகள்:
மொழிக்கு இறுதியில் உயிர்மெய்
மெய்யெழுத்தின் ஒலி முன்னால் நிற்க உயிர் எழுத்தின் ஒலி பின்னால் தொடரும் என்பதால் உயிரெழுத்துக்கு மெய்யெழுத்து முதலும் உயிரெழுத்து ஈறுமாகும் என்கிறது நன்னூல் விதி.
எடுத்துக்காட்டுகள்:
க = க் + அ, ச = ச் + அ முதலியனவாகும்.
ஆடுதுறை (சட்டமன்றத் தொகுதி)
ஆடுதுறை என்பது இந்திய மாநிலமான தமிழ்நாடு மாநில சட்டமன்ற தொகுதியாகும். இந்த தொகுதியில் நடத்தப்பட்ட தேர்தல்கள் மற்றும்  வெற்றிபெற்றவா்களின் பட்டியல் கீழே  கொடுக்கப்பட்டுள்ளது
திருவாடானை மகாலிங்கசாமி கோயில்
திருவாடானை மகாலிங்கசாமி கோயில் தமிழ்நாட்டில் இராமநாதபுரம் மாவட்டம், திருவாடானை என்னும் ஊரில் அமைந்துள்ள சிவன் கோயிலாகும்.
பூசைகள்
இக்கோயிலில் ஒருகாலப் பூசை திட்டத்தின் கீழ் பூசை நடக்கின்றது. ஆடி மாதம் முக்கியத் திருவிழா நடைபெறுகிறது.
மேற்கோள்கள்
பகுப்பு:இராமநாதபுரம் மாவட்டத்திலுள்ள சிவன் கோயில்கள் பகுப்பு:சரி பார்க்க வேண்டிய தானியக்கக் கோயில் கட்டுரைகள்
கோட்டூர், கிருஷ்ணகிரி மாவட்டம்
கோட்டூர் (Kottur) என்பது இந்தியாவின்,  தமிழ்நாடு மாநிலம், கிருட்டிணகிரி மாவட்டம், தேன்கனிக்கோட்டை வட்டம், தளி ஊராட்சி ஒன்றியத்துக்கு உட்பட்ட  ஒரு வருவாய் கிராமம் ஆகும்.
மக்கள் வகைப்பாடு
2011 மக்கள் கணக்கெடுப்பின்படி இந்த ஊரில் 637 வீடுகளும், மொத்தம் 2,712 மக்களும் வாழ்கின்றனர். இவ்வூரானது மாவட்டத் தலைநகரான கிருஷ்ணகிரியில் இருந்து 78 கிமீ தொலைவிலும், தேன்கனிக்கோட்டையில் இருந்து 8 கிமீ தொலைவிலும் உள்ளது.
மேற்கோள்கள்
பகுப்பு:கிருஷ்ணகிரி மாவட்டத்திலுள்ள கிராமங்கள்
திருப்பூர்
தமிழகத்தில் ஆறாவது பெரிய நகரமான திருப்பூர் வேகமாக வளர்ச்சியடைந்து வரும் ஒரு தொழில் நகரமாகும். திருப்பூர் மற்றும் அதன் சுற்றுப்புறங்களிலும் சுமார் 20 லட்சம் மக்கள் வசிக்கிறார்கள். தமிழ்நாட்டில் உள்ள பெரு நகரங்களில் இதுவும் ஒன்று. திருப்பூர் மாநகராட்சியுடன் வேலம்பாளையம், எஸ்.நல்லூர் ஆகிய மூன்றாம் நிலை நகராட்சிப் பகுதிகளும், தொட்டிபாளையம், ஆண்டிபாளையம், வீரபாண்டி, செட்டிபாளையம், மண்ணரை, முருகன்பாளையம், நெருப்பெரிச்சல், முத்தனம்பாளையம் ஆகிய பேரூராட்சிப் பகுதிகளும் இணைக்கப்பட்டுள்ளன. திருப்பூரின் முக்கியச் சாலைகளாகக் குமரன் சாலை, அவிநாசி சாலை, பெருமாநல்லூர் சாலை, காங்கேயம் சாலை, பல்லடம் சாலை, மங்கலம் சாலை, ஊத்துக்குளி சாலை, தாராபுரம் சாலை உள்ளிட்ட சாலைகள் விளங்குகின்றன.
சொற்பிறப்பு
திருப்பூர் என்ற பெயர் மகாபாரத காலத்தில் தோன்றியதாகக் கூறப்படுகிறது. புராணக்கதைகளின்படி, பாண்டவர்களின் கால்நடைகள் திருடர்களால் திருடப்பட்டன, பின்னர் அர்ஜுனனின் படைகளால் அது மீண்டும் இவ்வூரிலிருந்து கைப்பற்றப்பட்டது. அதனால் இதற்கு திருப்பூர் (திருப்பு: திரும்பவும் மற்றும் ஊர்: தமிழில் இடம்) என்று பெயர் வந்தது. அதாவது திருப்பித் தரப்பட்ட இடம் என்று பொருள். திருப்பையூர் என்பது இதன் பழைய பெயரெனக் கருதப்படுகிறது.
வரலாறு
திருப்பூர் ஆனது சங்க காலத்தில் சேரர்களால் ஆளப்பட்ட கொங்கு நாட்டின் ஒரு பகுதியாக இருந்தது. இப்பகுதி இந்தியாவின் கிழக்கு மற்றும் மேற்கு கடற்கரைகளை இணைக்கும், ஒரு முக்கிய ரோமானிய வர்த்தக பாதையின் ஒரு பகுதியாக இருந்தது. பொ.ஊ. 10 ஆம் நூற்றாண்டில் இடைக்கால சோழர்கள் கொங்கு நாட்டை கைப்பற்றினர்.
பின்னர் இப்பகுதி 15 ஆம் நூற்றாண்டில் விஜயநகரப் பேரரசு ஆட்சியின் கீழ் வந்தது. பின்னர் பாளையக்காரர்கள், மதுரை நாயக்கர்கள் இப்பகுதியை ஆட்சி செய்தனர். பின்னர் 18 ஆம் நூற்றாண்டின் பிற்பகுதியில், மதுரை நாயக்கர்களுடன் தொடர்ச்சியான போர்களைத் தொடர்ந்து, இப்பகுதி மைசூர் இராச்சியத்தின் கீழ் வந்தது. ஆங்கிலோ-மைசூர் போர்களில், திப்பு சுல்தானின் தோல்விக்குப் பின்னர், பிரித்தானிய கிழக்கிந்திய நிறுவனம் 1799இல், இப்பகுதியை சென்னை மாகாணத்துடன் இணைத்தது.
புவியியல்
இவ்வூரின் அமைவிடம் 11.1075°N, 77.3398°W ஆகும். கடல் மட்டத்தில் இருந்து இவ்வூர் சராசரியாக 295 மீட்டர் (968 அடி) உயரத்தில் இருக்கின்றது.
மக்கள் வகைப்பாடு
2011-ஆம் ஆண்டு மக்கள் தொகை கணக்கெடுப்பின்படி, திருப்பூர் மாநகராட்சியின் மக்கள்தொகை 444,352 ஆகும். மக்கள்தொகையில் ஆண்கள் 227,311, பெண்கள் 217,041 ஆகவுள்ளனர். இம்மாநகரத்தின் எழுத்தறிவு 87.81% மற்றும் பாலின விகிதம் ஆண்களுக்கு, 969 பெண்கள் வீதம் உள்ளனர். குழந்தைகள் பாலின விகிதம், 1000 ஆண் குழந்தைகளுக்கு 959 பெண் குழந்தைகள் வீதம் உள்ளனர். மக்கள்தொகையில் இந்துக்கள் 86.05%, இசுலாமியர்கள் 10.36%, கிறித்தவர்கள் 3.33% மற்றும் பிறர் 0.26% ஆகவுள்ளனர்.
2011 இல் எடுக்கப்பட்ட மக்கள்தொகை கணக்கெடுப்பின், மதிப்பீடுகளின்படி மாநகரப்பகுதியின் மக்கள்தொகை 473,637 ஆகவும், கூட்டுநகரப்பகுதியின் மக்கள்தொகை 9,63,173 ஆகவும் உள்ளது.
திருப்பூரின் தொழில் வளம்
தொழில் துறையில் தமிழகத்தில் மிகவும் வேகமாக வளர்ந்து வரும் நகரம் திருப்பூர். தென்மாவட்டம் மற்றும் பிற மாநிலங்களை சேர்ந்த ஆயிரக்கணக்கான மக்கள் பணிபுரிகிறார்கள். ஆண்டு தோறும் பத்து ஆயிரம் கோடிக்கும் மேலான அந்நிய செலவாணியை ஈட்டித் தருகிறது. இங்கு உற்பத்தி செய்யப்படும் பின்னல் ஆடைகள் உள்நாட்டிலும் வெளிநாட்டிலும் பெரும் வரவேற்பை பெற்றவை. பருத்தி பிரித்தெடுக்கும் தொழிற்சாலைகள் 35 இருக்கின்றன. ஆண்டுக்கு 25 கோடி ரூபாய் மதிப்புள்ள உள்ளாடைகள் உற்பத்தியாகின்றன. பனியன் தொழில் வளர்ச்சிக்கு தென்னிந்திய பனியன் உற்பத்தியாளர் சங்கம் உற்பத்திச் செய்கிறது. இதில் 5000 உறுப்பினர்கள் உள்ளனர்.
திருப்பூருக்கு மேலும் சிறப்பு செய்யும் தொழிலாக வெளிநாடுகளுக்கான ஆடை ஏற்றுமதி தொழில் பெரும் வளர்ச்சி பெற்று வருகிறது.
மாநகராட்சி நிர்வாகம் மற்றும் அரசியல்
திருப்பூர் மாநகரமானது, திருப்பூர் வடக்கு சட்டமன்றத் தொகுதி மற்றும் திருப்பூர் தெற்கு சட்டமன்றத் தொகுதிகள் என இரண்டு சட்டமன்றத் தொகுதிகளுக்கும், திருப்பூர் மக்களவைத் தொகுதிக்கு உட்பட்டதாகும். திருப்பூர் மாநகரை உள்ளாட்சி அமைப்பின்படி திருப்பூர் மாநகராட்சி நிர்வகிக்கிறது.
2019 ஆம் ஆம் ஆண்டு நடந்த மக்களவைத் தேர்தலில், இம்மக்களவைத் தொகுதியை இந்தியப் பொதுவுடைமைக் கட்சியைச் சேர்ந்த கே. சுப்பராயன் வென்றார்.
2021 ஆம் ஆண்டு நடந்த சட்டமன்றத் தேர்தலில், க. நா. விஜயகுமார் என்பவர் அதிமுக சார்பில் திருப்பூர் வடக்கு தொகுதியிலிருந்தும் மற்றும் கே. செல்வராஜ் என்பவர் திமுக சார்பில் திருப்பூர் தெற்கு தொகுதியிலிருந்தும் தேர்ந்தெடுக்கப்பட்டனர்.
பேருந்து நிலையங்கள்
திருப்பூர் பழைய பேருந்து நிலையம் மற்றும் திருப்பூர் புதிய பேருந்து நிலையம் என இரண்டு பேருந்து நிலையங்கள் உள்ளன.
திருப்பூர் பழைய பேருந்து நிலையம்: இந்த பேருந்து நிலையம் திருப்பூர் மாநகராட்சியில் மையத்தில் அமைந்துள்ள ஒரு பேருந்து நிலையம். இந்த பேருந்து நிலையத்திலிருந்து தான் மாவட்டத்தின் அனைத்து நகராட்சி மற்றும் முக்கிய ஊர்களுக்கு பேருந்துகள் இயக்கப்படுகின்றன. குறிப்பாக காங்கேயம், தாராபுரம்,உடுமலைப்பேட்டை, அவினாசி, பல்லடம், வெள்ளக்கோயில் என முக்கிய நகரங்களுக்கு பேருந்து சேவைகளை அளிக்கிறது. மேலும் பொள்ளாச்சி, பெரிய நெகமம், காமநாயக்கன்பாளையம், குடிமங்கலம், பொங்கலூர், வால்பாறை, சிவன்மலை, கொடுவாய், சென்னிமலை, குன்னத்தூர், சத்தியமங்கலம், பெருமாநல்லூர், ஊத்துக்குளி, நம்பியூர், பெருந்துறை, கோயம்புத்தூர், சூலூர், காரணம் பேட்டை, சேலம், ஈரோடு, நாமக்கல், கரூர், பழநி, திருச்செங்கோடு, சென்னை, குளித்தலை ஆகிய முக்கிய பகுதிகளுக்கும், மாநகரப் பகுதிகளுக்கு மாநகரப் பேருந்துகளும் இயக்கப்படுகின்றன. தினமும் 20,000 மேற்பட்டோர் பேருந்தில் பயணம் செய்கின்றனர். தினமும் 50,000 மேற்பட்டோர் இந்த பேருந்து நிலையத்தை கடந்து செல்கின்றனர். தற்போது பழைய பேருந்து நிலையம் புதுபிக்கும் பணி நடைபெற்று வருகிறது.
திருப்பூர் புதிய பேருந்து நிலையம்: இந்த பேருந்து நிலையம் திருப்பூர் மாநகராட்சியில் வடக்கு பகுதியில் அமைந்துள்ள ஒரு பேருந்து நிலையம் ஆகும். இந்த புதிய பேருந்து நிலையம் தான் மாவட்டத்திலேயே மிகப்பெரிய பேருந்து நிலையம் ஆகும். இங்கு முழுவதும் வெளி மாவட்டத்தைச் சார்ந்த பேருந்துகள் மட்டுமே வந்து செல்லும். இங்கிருந்து தமிழ்நாட்டின் அனைத்து பகுதிகளுக்கும் பேருந்து வசதி உள்ளது. குறிப்பாக கோயம்புத்தூர், நீலகிரி, மேட்டுப்பாளையம், ஈரோடு, சத்தியமங்கலம், திருச்சி, தஞ்சாவூர், சிவகங்கை, திருவாரூர், நாகப்பட்டினம், பெரியகுளம், இராஜபாளையம், கோவில்பட்டி, வேளாங்கண்ணி, கடலூர், சிதம்பரம், அரியலூர், பெரம்பலூர், புதுக்கோட்டை, மதுரை, தேனி, தாராபுரம் ஒட்டன்சத்திரம் விருதுநகர், தூத்துக்குடி, திருநெல்வேலி, கன்னியாகுமரி, நாகர்கோவில், திருச்செந்தூர், மணப்பாறை, திருவண்ணாமலை, ஆரணி, வேலூர், கிருஷ்ணகிரி, தருமபுரி, பெங்களூர், ஆலங்குடி, கும்பகோணம், மயிலாடுதுறை, முசிறி, விழுப்புரம் என தமிழகத்தில் உள்ள அனைத்து மாவட்டங்கள் மற்றும் அண்டை மாநில மாவட்டங்களுக்கும் பேருந்துகள் இயக்கப்படுகிறது. திருவிழா மற்றும் முக்கிய தினங்களில் பேருந்து நிலையம் நிரம்பி வழியும், காரணம் வெளி மாவட்ட மக்கள் இங்கு அதிகளவில் வசிக்கின்றனர். தினமும் ஆயிரக்கணக்கான மக்கள் இந்த பேருந்து நிலையங்களில் பயணம் செய்கின்றனர்.
திருப்பூரை இணைக்கும் முக்கிய நெடுஞ்சாலைகள் பின்வருமாறு
இங்கிருந்து கேரளா, கர்நாடகா மற்றும் ஆந்திரப் பிரதேசம் ஆகிய முக்கிய நகரங்களுக்கு பேருந்துகள் இயக்கப்படுகிறது.
தொடருந்து நிலையம்
இந்நகரில் இரயில் நிலையம் ஒன்று உள்ளது. இது முழுமையாக மின்மயமாக்கப்பட்ட வழிதடங்கள் ஆகும். இந்த இரயில் நிலையமானது ஈரோடு - கோயம்புத்தூரை நன்கு இணைக்கின்றது.
இந்நகரிலிருந்து 45 கி.மீ தொலைவில் உள்ள கோயம்புத்தூர் வானூர்தி நிலையம், அருகிலுள்ள வானூர்தி நிலையமாகும்.
வெளி இணைப்புகள்
பகுப்பு:திருப்பூர் மாவட்டம் பகுப்பு:தமிழ்நாட்டிலுள்ள மாநகரங்கள் பகுப்பு:தமிழ்நாட்டில் துணித் தொழில்
பட்லீ சட்டமன்றத் தொகுதி
பட்லீ சட்டமன்றத் தொகுதி, ஒடிசா சட்டமன்றத்திற்கான தொகுதியாகும். இது மொத்தமுள்ள 147 தொகுதிகளில் ஒன்று. இத்தொகுதி பாராளுமன்றத்திற்கு பர்கஃட் மக்களவைத் தொகுதியில் உள்ளது.
தொகுதிக்கு உட்பட்ட பகுதிகள்
இத்தொகுதியில் பர்கஃட் மாவட்டத்தின் சோஹேலா, பட்லீ, அம்பாபோனா ஆகிய மண்டலங்கள் உள்ளன.
சான்றுகள்
பகுப்பு:ஒடிசா சட்டமன்றத் தொகுதிகள் பகுப்பு:பர்கஃட் மாவட்டம்
வான், துருக்கி
வான்  (Van, துருக்கியம்: Van, ஒட்டோமான் துருக்கியம்:|وان}}, Վան Van, Wan) துருக்கியின் கிழக்குப் பகுதியில் வான் ஏரியின் கரையில் அமைந்துள்ள ஓர் நகரமாகும். இது அதே பெயருள்ள மாநிலத்தின் தலைநகரமாகவும் விளங்குகிறது. வான் நகரத்தின் மக்கள்தொகை 2010 கணக்கெடுப்பின்படி 367,419 ஆகும். இருப்பினும் வேறு மதிப்பீடுகள்இதனைக் காட்டிலும் கூடுதலாக 500,000 எனவும் 600,000 எனவும் மதிப்பிடுகின்றன
மாத்தேயு ரிக்கா
மாத்தியு ரிக்கா (ஆங்கிலம்: Matthieu Ricard; பிறப்பு: 15 பிப்ரவரி 1946) ஒரு பிரெஞ்சு எழுத்தாளரும், புகைப்படக் கலைஞரும், மொழிபெயர்ப்பாளரும், புத்தத் துறவியுமாவார். இவர் நேபாளத்தில் உள்ள செச்சென் டென்னி டார்ஜிலிங் மடத்தில் வசித்து வருகிறார்.
வாழ்க்கைக் குறிப்பு
பிரெஞ்சு நாட்டு அறிஞர்கள் மற்றும் ஆளுமைகளின் வட்டத்தில் வளர்ந்த மாத்தியு ரிக்கா, 1972-இல் பாஸ்டர் இன்ஸ்டிடியூட்டில் மூலக்கூறு மரபியலில் முனைவர் பட்டம் பெற்றார். பின்னர் திபெத்திய புத்த மதத்தை பின்பற்ற முடிவு செய்து தனது அறிவியல் வாழ்க்கையைத் துறந்து இமயமலை உள்ளிட்ட இடங்களில் வாழத் துவங்கினார்.
ரிக்கா மைண்ட் அண்ட் லைஃப் இன்ஸ்டிடியூட் என்ற நிறுவனத்தின் வாரிய உறுப்பினர் ஆவார். கருணா-ஷேசன் என்ற தனது அமைப்பின் மூலம் கிழக்கு நாடுகளில் அவர் ஆற்றிய மனிதாபிமானப் பணிகளுக்காக பிரெஞ்சு தேசிய சிறப்புப் பதக்கத்தை பெற்றார். 1989 முதல் 14வது தலாய் லாமாவுக்குப் பிரெஞ்சு மொழிபெயர்ப்பாளராக செயல்பட்டு வருகிறார். 2010 முதல் பல நாடுகளுக்குப் பயணித்து தொடர் உரையாற்றியும் கியாப்ஜே தில்கோ கியென்ட்ஸே ரின்போசேயின் அவதாரமாகக் கருதப்படும் தில்கோ கியென்ட்ஸே ரின்போச்சின் போதனைகளைக் கற்பிக்கும் பணியிலும் ஈடுபட்டு வருகிறார்.
வான், துருக்கி
வரலாறு
thumb|வான் கோட்டை மதிற்சுவரில் காணப்படும் பெர்சிய மாமன்னர் செர்கசின் கல்வெட்டு. thumb|வான் ஏரி தொல்பொருளியல் அகவாழ்வுகளில் இங்குள்ள நகரமைப்பு கி.மு 5000க்கும் முந்தையதாக கண்டறிந்துள்ளன. வான் ஏரியின் கரையில் வான் கோட்டையின் கிழக்கே சில கிமீ தொலைவில் அமைந்துள்ள தில்கிடெபெ குன்று மட்டுமே வானின் பழைமையான பண்பாட்டை பறை சாற்றுவதாக உள்ளது.
மாத்தேயு ரிக்கா
வாழ்க்கைக் குறிப்பு
ரிக்கா தனது நூல்களில் விலங்குகளின் உரிமையினை ஆதரித்து எழுதியுள்ளார். இவர் நனிசைவ வாழ்க்கை முறையினைப் பரிந்துரை செய்கிறார்.
மேற்கோள்கள்
பகுப்பு:1946 பிறப்புகள் பகுப்பு:வாழும் நபர்கள் பகுப்பு:பிரெஞ்சு நபர்கள்
வான், துருக்கி
2011 நிலநடுக்கம்
அக்டோபர் 23, 2011 அன்று அமெரிக்க புவியியல் துறையால் 7.2 என மதிப்பிடப்பட்ட நிலநடுக்கத்தில் 200க்கும் மேற்பட்டோர் உயிரிழந்தும் ஆயிரக்கணக்கானவர் காயமடைந்தும் பெரும் சேதம் விளைந்தது.
2015 பெசாவர் பள்ளிவாசல் தாக்குதல்
பெசாவர் பள்ளிவாசல் தாக்குதல் (2015 Peshawar mosque attack) என்பது பாகிஸ்தானின் பெசாவர் நகரில் அமைந்துள்ள இமாமியா எனும் பெயருடைய பள்ளிவாசல் மீது நடத்தப்பட்ட தாக்குதலைக் குறிப்பதாகும். இந்தத் தாக்குதல் 2015 ஆம் ஆண்டு பிப்ரவரி மாதம் 13 ஆம் திகதி நடைபெற்றது. இத்தாக்குதலில் 19 பேர் கொல்லப்பட்டனர். மேலும் 63 பேர் காயமடைந்தனர்.
வான், துருக்கி
வெளியிணைப்புகள்
பகுப்பு:துருக்கியின் நகரங்கள்
2015 பெசாவர் பள்ளிவாசல் தாக்குதல்
தாக்குதல்
பாக்கிஸ்தானின் ஹயாட்டபாத் மாவட்டத்தில் உள்ள ஷியா பள்ளிவாசலில் வெள்ளிக்கிழமை பிரார்த்தனையின் போது ஆயுததாரிகள் மூவர் துப்பாக்கி மற்றும் கைக்குண்டு மூலம் தாக்குதல் நடத்தினர். பதிலுக்கு காவலர்களும் நடத்திய தாக்குதலில் ஆயுததாரிகளில் ஒருவர் கொல்லப்பட்டார், ஒருவர் தன்னைத்தானே வெடித்து உயிரை மாய்த்துக் கொண்டார் மற்றுமொருவர் கைது செய்யப்பட்டார்.
பொறுப்பேற்பு
இத்தாக்குதல் நிகழ்விற்கு பாக்கித்தானின் டெகரிக்-இ-தாலிபான் அமைப்பு பொறுப்பேற்றுக் கொண்டது.
மேற்கோள்கள்
பகுப்பு:2015 நிகழ்வுகள் பகுப்பு:பாக்கிசுத்தானில் தீவிரவாதத் தாக்குதல்கள்
இந்திய தண்டனைச் சட்டம், 377 ஆவது பிரிவு
பிப்ரவரி 2, 2016 அன்று நாஸ் அறக்கட்டளை தாக்கல் செய்த கூட்டு மறுஆய்வு மனு (curative petition) உச்ச நீதிமன்றத்தில் எடுத்துக்கொள்ளப்பட்டது. இந்தியத் தலைமை நீதிபதி டி. எஸ். தாகூர் தலைமையிலான மூன்று பேர் கொண்ட அமர்வு இந்த மனுவை எடுத்துக் கொண்டது. அந்த அமர்வு, இந்த வழக்கை 5 பேர் கொண்ட அரசியலைப்புக் குழுவிற்கு மாற்றம் செய்து தீர்ப்பு வழங்கியது. அந்த 5 பேர் கொண்ட குழு இந்த வழக்கிலிருக்கும் அனைத்து 8 மறுசீராய்வு மனுக்களையும் புதிதாக விசாரிக்கத் தொடங்கும்.
சட்டம்
இ. பி கோ. 377:
வரலாறு
இந்திய தண்டனைச் சட்டத்தின் 377 ஆவது பிரிவு முதன் முதலில் 1860 ஆம் ஆண்டு, மெக்காலே பிரபுவினால் கொண்டுவரப்பட்டது. இந்தியா (தற்போதைய இந்தியக் குடியரசு, பாகிஸ்தான், வங்காளதேசம், இலங்கை), தென் ஆப்பிரிக்கா, மலேசியா, சிங்கப்பூர், ஹொங்கொங், ஆஸ்திரேலியா போன்ற பிரிட்டனின் பிற காலனிகளிலும் இது போன்ற சட்டங்கள் இயற்றப்பட்டன. விக்டோரியன் கலாச்சாரத்தின் தாக்கம் உச்சத்தில் இருந்த போது பிரிட்டனில் தன்பால் புணர்ச்சி (ஓரினச்சேர்க்கை), ஆசனவாய் புணர்ச்சி (anal sex), வாய்வழிப் புணர்ச்சி (oral sex) போன்றவை பாவச் செயல்களாகக் கருதப் பட்டன. பாலுறவு என்பது இனப்பெருக்கத்துக்காக மட்டும் எனக் கருதப்பட்டது. எனவே தான் இத்தகைய சட்டம் இயற்றப்பட்டது.
இந்தியா 1947 இல் விடுதலை அடைந்த பின்னரும், இந்த சட்டம் இந்திய குடியரசின் சட்டங்களில் இருந்து நீக்கப்படவில்லை. இதுவரை இந்தியாவில் இச்சட்டத்தின் கீழ் யாரும் தண்டிக்கப் பட வில்லை. ஆனால் ஓரினச்சேர்க்கையாளர்களும், திருநங்கைகளும், இச்சட்டத்தினால் தாங்கள் அச்சுறுத்தலுக்கு உள்ளாவதாகக் கூறுகின்றனர். காலப்போக்கில், மேலை நாடுகளில் ஓரினச் சேர்க்கையின் மீது சமுதாயத்தின் கண்ணோட்டம் மெல்ல மாற்றமடைந்தது. 1967 இல் பிரிட்டனில் இச்சட்டம் திருப்பிப் பெறப்பட்டது. 20 ஆம் நூற்றாண்டின் இறுதிக்குள் பெரும்பாலான மேலை நாடுகளில் ஓரினச்சேர்க்கைக்கு எதிரான சட்டங்கள் தடை செய்யப்பட்டன.
வழக்கு
இந்தியாவிலும் 377 ஆவது பிரிவை விலக்கிக் கொள்ள ஓரினச் சேர்க்கையாளர்கள் குரல் கொடுக்க ஆரம்பித்தனர். 2001 ஆம் ஆண்டு நாஸ் ஃபவுண்டேஷன் என்ற பொது நல அமைப்பு டெல்லி உயர் நீதிமன்றத்தில் இதற்காக பொதுநல மனு ஒன்றைத் தாக்கல் செய்தது. 2003 இல் அந்த மனுவை தாக்கல் செய்ய நாஸுக்கு உரிமையில்லை எனக் கூறி டெல்லி உயர் நீதி மன்றம் அதைத் தள்ளுபடி செய்தது. பின்னர் இந்திய உச்ச நீதிமன்றத்தின் பரிந்துரையின் பேரில் மீண்டும் 2008 இல் விசாரணைக்கு எடுத்துக் கொண்டது. இந்த வழக்கைப் பொறுத்த மட்டில் இந்திய அரசாங்கத்தின் நிலை முரண்பாடுகள் நிறைந்ததாக இருந்தது. அமைச்சர் அன்புமணி ராமதாசின் கீழ் செயல்பட்ட மத்திய சுகாதார அமைச்சகம் 377 சட்டப்பிரிவினை நீக்குவதற்கு ஆதரவாகவும், சிவராஜ் பாட்டிலின் பொறுப்பிலிருந்த உள்துறை அமைச்சகம் எதிராகவும் நிலையெடுத்தன. 14 ஜூலை 2009 இல் இந்த மனுவின் மீது இறுதி தீர்ப்பளிக்கப்பட்டது. நீதிபதி அஜீத் பிரகாஷ் ஷா மற்றும் நீதிபதி முரளீதர் ஆகியோர் கொண்ட இரு நபர் பெஞ்சு, 377 பிரிவின் சில அம்சங்கள் இந்திய அரசியலமைப்பில் உள்ள சில அடிப்படை உரிமைகளை மறுப்பதாக உள்ளதால், அப்பிரிவு 18 வயதுக்கு மேற்பட்ட ஒப்புதலோடு பாலுறவு கொள்பவருக்கு பொருந்தாது என்று தீர்ப்பளித்தது. ஆனால் 18 வயதுக்கு உட்பட்டோருக்கும், ஒப்புதலின்றி வன்புணருவோருக்கும் இது பொருந்தும் என்றும் நீதிபதிகள் கூறினர். தீர்ப்பிர்க்கேற்றவாறு சட்டத்தை திருத்த இந்திய நாடாளுமன்றத்திற்கு பரிந்துரைத்தனர். இத்தீர்ப்பு ஓரினச்சேர்க்கையாளர்கள், திருநங்கைகளின் நல உரிமை அமைப்புகளாலும், எய்ட்சு நோய் கட்டுப்பாட்டு முயற்சிகளில் ஈடுபட்டுள்ள தொண்டு நிறுவனங்களாலும் வரவேற்கப்பட்டது. இந்து, இஸ்லாமிய, கிருத்தவ மதத்தலைவர்களால் கடும் கண்டனத்துக்குள்ளானது. இந்திய அரசு தீர்ப்பை எதிர்த்து மேல் முறையீடு செய்ய மறுத்து விட்டது. இந்த தீர்ப்பை எதிர்த்து மத அமைப்புகள் செய்த இந்திய உச்ச நீதி மன்றத்தில் மேல் முறையீடு செய்தன. 2013 ஆம் ஆண்டு டிசம்பர் 11ம் நாள் இந்திய உச்ச நீதிமன்றம் இத்தீர்ப்பை தள்ளி வைத்ததுடன், இச்சட்டத்தை திருத்துவதும், திரும்பப்பெறுவதும் இந்திய அரசின் பொறுப்பு, நீதித்துறையின் பொறுப்பல்ல என்று அறிவித்தது. இரு நீதியரசர்கள் கொண்ட அமர்வினால் அளிக்கப்பட்ட இத்தீர்ப்பினை எதிர்த்து இந்திய அரசும், நாஸ் அறக்கட்டளையும் மறுஆய்வு மனுக்கள் தாக்கல் செய்துள்ளன.
பிப்ரவரி 2, 2016 அன்று நாஸ் அறக்கட்டளை தாக்கல் செய்த கூட்டு மறுஆய்வு மனு (curative petition) உச்ச நீதிமன்றத்தில் எடுத்துக்கொள்ளப்பட்டது. இந்தியத் தலைமை நீதிபதி டி. எஸ். தாகூர் தலைமையிலான மூன்று பேர் கொண்ட அமர்வு இந்த மனுவை எடுத்துக் கொண்டது. அந்த அமர்வு, இந்த வழக்கை 5 பேர் கொண்ட அரசியலைப்புக் குழுவிற்கு மாற்றம் செய்து தீர்ப்பு வழங்கியது. அந்த 5 பேர் கொண்ட குழு இந்த வழக்கிலிருக்கும் அனைத்து 8 மறுசீராய்வு மனுக்களையும் புதிதாக விசாரிக்கத் தொடங்கும்.
மேற்கோள்கள்
பகுப்பு:இந்திய நடுவண் அரசுச் சட்டங்கள் பகுப்பு:இந்திய தண்டனைச் சட்டம் பகுப்பு:இந்தியச் சட்டத்தில் முக்கிய வழக்குகள்
பி. நாகராஜன்
'''பி. நாகராஜன்''' (பிறப்பு: சூன் 12, 1961) ஒரு இந்திய அரசியல்வாதியும், தமிழகத்திலிருந்து தேர்ந்தெடுக்கப்பட்ட நாடாளுமன்ற உறுப்பினரும் ஆவார். அஇஅதிமுக வேட்பாளராக கோயம்புத்தூர் மக்களவைத் தொகுதியில் இருந்து 2014 தேர்தலில் அவர் தேர்ந்தெடுக்கப்பட்டார்.
இவர் ஒரு அரசு வழக்கறிஞர் ஆவார்.
மேற்கோள்கள்
பகுப்பு:16வது மக்களவை உறுப்பினர்கள் பகுப்பு:1963 பிறப்புகள் பகுப்பு:21-ஆம் நூற்றாண்டு இந்திய அரசியல்வாதிகள் பகுப்பு:வாழும் நபர்கள் பகுப்பு:கோயம்புத்தூர் மாவட்ட நபர்கள் பகுப்பு:அனைத்திந்திய அண்ணா திராவிட முன்னேற்றக் கழக அரசியல்வாதிகள் பகுப்பு:தமிழக அரசியல்வாதிகள் பகுப்பு:தமிழ்நாட்டைச் சேர்ந்த மக்களவை உறுப்பினர்கள்
ஆர்தர் ஹில்
ஆர்தர் ஹில் (Arthur Hill, பிறப்பு: சூலை 26 1871, இறப்பு: செப்டம்பர் 6 1950) இங்கிலாந்து அணியின் துடுப்பாட்டக்காரர் ஆவார். இவர் மூன்று தேர்வுத் துடுப்பாட்டப் போட்டிகளிலும், 221 முதல்தர துடுப்பாட்டப் போட்டிகளிலும் கலந்து கொண்டுள்ளார். இவர் 1896 ம் ஆண்டில், இங்கிலாந்து தேசிய அணி உறுப்பினராக தேர்வுத் துடுப்பாட்டப் போட்டியில் பங்குகொண்டார்.
தெற்குபால்பண்ணைச்சேரி பாலசுப்ரமணிய சுவாமி கோயில்
தெற்குபால்பண்ணைச்சேரி பாலசுப்ரமணிய சுவாமி கோயில் தமிழ்நாட்டில் நாகப்பட்டினம் மாவட்டம், தெற்குபால்பண்ணைச்சேரி என்னும் ஊரில் அமைந்துள்ள முருகன் கோயிலாகும்.
வரலாறு
இக்கோயில் பத்தொன்பதாம் நூற்றாண்டைச் சேர்ந்தது.
கோயில் அமைப்பு
இக்கோயிலில் பாலசுப்ரமணியசுவாமி, வள்ளி, தெய்வாணை சன்னதிகள் உள்ளன. இக்கோயில் முதன்மைத் திருக்கோயில் என்ற வகைப்பாட்டில் இந்து அறநிலையத்துறையின் கட்டுப்பாட்டில் உள்ளது. பரம்பரை அல்லாத அறங்காவலர் அமைப்பால் நிர்வகிக்கப்படுகிறது.
பூசைகள்
இக்கோயிலில் ஒருகாலப் பூசை திட்டத்தின் கீழ் பூசை நடக்கின்றது. ஆடி மாதம் ஆடிகிருத்திகை முக்கிய திருவிழாவாக நடைபெறுகிறது. [[தை மாதம்]] சூரசம்காரம் திருவிழாவாக நடைபெறுகிறது.
மேற்கோள்கள்
பகுப்பு:நாகப்பட்டினம் மாவட்டத்திலுள்ள முருகன் கோயில்கள் பகுப்பு:சரி பார்க்க வேண்டிய தானியக்கக் கோயில் கட்டுரைகள்
புவனா நடராஜன்
thumb| சாகித்ய அகாடமி விருது வழங்கும் விழாவில் புவனா நடராஜன், தமிழ்நாட்டைச் சேர்ந்த இந்திய மொழிபெயர்ப்பாளரும் சிறுகதை எழுத்தாளருமாவார். கிட்டத்தட்ட இருபதிற்கும் மேற்பட்ட மொழிபெயர்ப்பு மற்றும் சிறுகதை புத்தகங்களை எழுதியுள்ள இவர், வங்க மொழியில் ஆஷாபூர்ணதேவி எழுதிய நாவலை 'முதல் சபதம்' என்ற பெயரில் மொழிபெயர்த்ததையடுத்து 2009 ம் ஆண்டில் சாகித்ய அகாடமி மொழிபெயர்ப்பு விருதினைப் பெற்றுள்ளார். இவரது பல சிறுகதைகள் கல்கி, மங்கையர் மலர், சாவி, சுமங்கலி, ஞான பூமி, இதயம் பேசுகிறது, கோகுலம் ஆகிய தமிழ் இதழ்களில் பல்வேறு காலகட்டங்களில் வெளிவந்துள்ளது. அவர் தமிழ், பெங்காலி, ஹிந்தி, ஆங்கிலம் ஆகிய மொழிகளில் படிக்கவும், எழுதவும், உரையாடவும் தெரிந்தவர் மற்றும் சமஸ்கிருதத்தில் பணிபுரியும் அறிவைப் பெற்றிருந்தார். நாற்பத்து மூன்று ஆண்டுகளுக்கும் மேலாக கல்கத்தாவிலும் பின்னர் சென்னையில் வாழ்ந்தார்.
படைப்புகள்
ஞானபீட விருது பெற்ற ஆஷாபூர்ணா தேவியால் பெங்காலி மொழியில் எழுதப்பட்ட முதல் சபதம் அல்லது ப்ரோதோம் ப்ரோதிஷ்ருதி (பெங்காலியில்), இதே புதினம் பின்னர் திரைப்படமாகவும் எடுக்கப்பட்டுள்ளது.
மேற்கோள்கள்
பகுப்பு:பிறமொழி-தமிழ் மொழிபெயர்ப்பாளர்கள் பகுப்பு:வாழும் நபர்கள் பகுப்பு:1942 பிறப்புகள்